हिंदू देवी-देवताओं का अपमान करने वाले तुरंत गिरफ्तार हों: हिंदू संगठन
लुधियाना| हिंदूदेवी-देवताओं के खिलाफ आपत्तिजनक भाषा का प्रयोग करने वालों पर केस दर्ज करने की मांग को लेकर सोमवार को हिंदू समाज के कई संगठनों ने सीपी को मेमोरंडम सौंपा। साथ ही आरोपियों पर 295 के तहत पर्चा दर्ज कर तुरंत गिरफ्तार करने की मांग की। इस मौके पर शिव सेना पंजाब के चेयरमैन राजीव टंडन, उप-प्रमुख राकेश अरोड़ा और संगठन महामंत्री अमर टक्कर ने कहा कि कुछ लोग हिंदू समाज की भावनाओं से खिलवाड़ कर माहौल बिगाड़ने की कोशिश कर रहे हैं। शिव सेना पंजाब के उप-प्रधान अमित कोडल, अश्वनी चोपड़ा और प्रिंस शर्मा ने कहा कि अगर आरोपियों को तुरंत गिरफ्तार किया गया तो पंजाब भर में आंदोलन शुरू कर दिया जाएगा। इस मौके पर यूथ प्रधान भानु प्रताप, दीपक शर्मा, नितिन लेखी, नितीश नारंग, मोती भनोट, राजेश बेदी, संदीप कौशल, मोहित अवस्थी, रोहित वर्मा, राजन राणा मौजूद थे।
hin_Deva hin_Deva